
    Venujem Natalie aStephanie zato,

    že mi pomohli vytvoriť príbehy,

    aMichelle aErice za pomoc

    privzniku kníh.

  


  
    


    BLESK ZJASNÉHO NEBA


    Ach, do píp. Zomriem!


    Zomriem strašnou, krutou, bolestivou smrťou.


    Rukou po boku mi šklbalo, hmatala som po ružovom taseri, mojej Tasey, oktorom som aj tak vedela, že tam nie je. Prečo som si len želala práve toto? Čo som si vôbec myslela? Práca pre Medzinárodnú agentúru na kontrolovanie nadprirodzených bytostí, alias MAKNAB, mala síce blízko kzmluvnému nevoľníctvu a,jasné, mala som zopár pekne hnusných stretnutí supírmi, so strigami aspríšernastickými vílami, ale nebolo to pranič vporovnaní snebezpečenstvom, akému som čelila teraz.


    Babská telesná.


    Hrali sme futbal – ato bez chráničov na píšťaly, prosím pekne. Baba, ktorú som mala pri bránení na starosti (monštruózna stvora – prisahala by som, že je trol), proti mne vyrazila aznosných dierok jej doslova tryskala para. Pripravila som sa na útok.


    Apritom som sa sobdivom zahľadela na čistú modrú jesennú oblohu. Na obzore ani mráčika. Ale prečo sa pozerám akurát do neba? Možno to súvisí snáhlymi ťažkosťami sdýchaním. No tak, pľúca! Poďme! Raz musia začať zase fungovať, nie? Pred očami mi tancovali žiarivé kruhy apriam som videla titulok svojho nekrológu: Tragický skon počas futbalového zápasu – ó, aké ponižujúce.


    Konečne som nabrala požehnaný vzduch. Skláňala sa nado mnou povedomá tvár olemovaná tmavými vlasmi. Moja jediná normálna priateľka Carlee. „Si vpohode?“ opýtala sa.


    „Greenová!“ vyštekol barytón. Som si dosť istá, že slečna Lynnová má hlbší hlas ako môj frajer. „Zdvihnite ten svoj zadok apadajte na miesto!“


    Á, Greenová. Zdalo sa to také zlaté priezvisko, keď mi ho Lend vymyslel pri falšovaní dokumentov. Čím viac ho však naša telocvikárka huláka, tým menej sa mi páči. „GREENOVÁ!“ Carlee mi podala ruku apomohla mi vstať.


    „To je vpohode. Aj ja som chromá lama, čo sa futbalu týka.“ Usmiala sa na mňa aodbehla na ihrisko. Vo futbale teda vôbec chromá nebola.


    To nie je fér. Stojím tu ako idiot na rozbahnenom ihrisku, zatiaľ čo Lend je ďaleko odo mňa na vysokej. Aká strata času. Avôbec, ktovie, koľko času mi ešte zostáva. Čo ak spotrebúvam drahocenné zvyšky svojej duše cakumprásk na futbal?


    Hádam by sa mi podarilo dostať ospravedlnenku od doktora. Už to vidím: „Správa do rúk pedagogického zboru: Evie trpí na zriedkavé ochorenie. Víly, ktoré ju stvorili, jej nedali dostatok vlastnej duše na to, aby žila normálnym životom. Preto musí byť sokamžitou platnosťou trvalo oslobodená od fyzickej námahy vyžadujúcej potenie apadanie do blata.“


    Absurdné. No aj tak, možno by to stálo za pokus. Lendov otec má predsa nejaké tie konexie vnemocnici...


    Skrčila som sa – popri hlave mi prehvižďala lopta. Okolo mňa prebehla jedna zmojich spoluhráčok, brutalitná ryšavica, anadávala. „Hlavičkuj, Greenová! Hlavičkuj!“


    ýZastavila sa pri mne Carlee. „Proste predstieraj kŕče.“ Žmurkla na mňa viečkom lempavým od maskary.


    Chytila som sa za brucho ašúchala som nohami kslečne Lynnovej, ktorá sa týčila na bielej čiare namaľovanej na krehkej tráve apozorovala hru ako generál bitku.


    Zagúľala očami. „Čo zase?“


    Dúfajúc, že bledá tvár mi konečne raz príde vhod, som zafňukala: „Kŕče. Fakt zlé.“


    Obe sme vedeli, že mi to nezožrala, ale namiesto pokynu, aby som sa pobrala do horúcich pekiel, ukázala palcom ponad plece dozadu za postrannú čiaru. „Nabudúce ste vbráne!“


    Vrelá vďaka, Carlee. Namakaný nápad. Trochu som sa vzdialila, zviezla som sa na zem apustila sa do ozobávania riedkej hnednúcej trávy.


    Takto stredná škola nemala vyzerať.


    Akože, aby bolo jasno, som supervďačná za to, že tu môžem byť. Vždy som chcela byť normálna, chodiť do normálnej školy arobiť normálne veci. Ale všetko je také – také...


    Normálne.


    Odkedy sa pred mesiacom začala škola, nevyskytla sa ani jedna babská bitka. Ani divoké žúry, kde by susedia volali policajtov. Ačo sa týka maškarných plesov, randevú zaliatych mesačným svitom avášnivých bozkov na chodbách – no, jediné, čo ktomu môžem povedať, je, že moja mienka oEastonskej strednej, mojom bývalom obľúbenom seriáli, utrpela poriadnu ranu.


    Ale aj tak si stále myslím, že skrinky sú úžasné.


    Ruku na bruchu, nech udržiavam zdanie. Poloha ležmo na zemi je omnoho lepšia, keď ju človek zaujme dobrovoľne. Pozorovala som, ako sa po oblohe vznáša maličký oblačný chumáčik.


    Zamračila som sa. Bol to nejaký divný oblak. Sám samučký na inak čistej oblohe. Aešte niečo na ňom bolo... oné... iné. Čo to bolo – záblesk?


    „Počujete? Pôjdete na ďalšiu hodinu?“


    Prekvapene som sa posadila avystrúhala úškľabok na slečnu Lynnovú. „Áno, pravdaže, vďaka.“ Poponáhľala som sa dnu. To už musí byť meganuda, keď hľadám zábavu voblakoch.


    Ďalšiu hodinu som strávila kalkuláciou presného počtu minút, ktoré mi zostávajú do víkendu, keď uvidím Lenda. Výsledok bol príliš veľa, ale rozmýšľať nad tým bolo zase lepšie ako povedzme počúvať prednášku angličtinára orodových úlohách vDraculovi – akože nechcite, aby som otej knihe vôbec začala. Bram Stoker nebol pánom precízneho výskumu.


    Hlava sa mi uberala nezadržateľným kurzom kolízie slavicou, keď sa streskom otvorili dvere avstúpila úradníčka zkancelárie slístočkom vruke. „Evelyn Greenová?“ Zamávala som aona prikývla: „Priepustka.“


    Celkom som sa rozjarila. Ešte ma nikto zo školy nevytiahol. Možno so mnou chcela šubidasiť Arianna. Je však dosť divná análadová na to, aby stvárala niečo také.


    Avlastne ani nie. Určite by nevyliezla von za takého jasného dňa, keďže je upírka, avôbec. Žalúdok sa mi zamrvil. Čo ak sa niečo stalo? Čo ak mal Lend na kampuse nehodu, stratil vedomie azneviditeľnil sa? Čo ak ho zbalila vláda ateraz ho držia vnejakom maknabáckom zariadení?


    Zo všetkých síl som sa snažila neutekať, kráčala som za úradníčkou, malou ženskou so šokujúco neprirodzenými blonďavými vlasmi. „Viete, kto ma prišiel vyzdvihnúť?“


    „Asi vaša teta.“


    To, samozrejme, vysvetľuje situáciu. Teda vysvetľovalo by, keby som tetu mala. Prebehla som si vhlave zoznam žien (samé nadprirodzené bytosti), ktorým by uverili pokrvný zväzok so mnou. Zoznam nebol dlhý anevedela som prísť na to, prečo by sa čo len jedna znich

    zjavila tu. Vrazila som do kancelárie. Chrbtom ku mne stála žena vpraktických (rozumej ohavných) topánkach asčiernymi vlasmi tuho stiahnutými do prísneho uzla.

    Neverím.


    Raquel sa otočila ausmiala sa na mňa.


    Srdce mi vyskočilo až do hrdla. Raquel! Na jednej strane to bola osoba najbližšia kmame, akú som kedy mala. Na druhej strane jedna zhlavných bosov MAKNAB-u, organizácie, vktorej sa domnievali, že som mŕtva. Organizácie, pri ktorej som si naozaj, naozaj želala, aby ma nenašla. Organizácie, oktorej som si myslela, že ma pred ňou Raquel ochraňuje.


    „Tak tu si.“ Nasunula si kabelku na plece aukázala na dvojité dvere, ktoré viedli von. „Poďme teda.“


    Dokonale zmätená som za ňou vyšla. Vonku, vžiarivom dennom svetle na mojej normálnej strednej, som mala pocit, že je nesprávne byť so ženou, ktorá predstavuje všetko, čo som opustila. Stále som mala chuť nakloniť sa knej aobjať ju – čo je divné, lebo sme nikdy nemali objímavý vzťah. Jasné, takisto sa mi chcelo strihnúť si to opačným smerom. Je predsa zMAKNAB-u!


    „Čo tu robíš?“ opýtala som sa.


    „Podľa tvojej prekvapenej tváre súdim, že David ti neposúval moje správy.“


    „Lendov otec? Aké správy?“


    Vzdychla si. Moje interpretačné schopnosti jej vzdychov síce trochu rozožrala hrdza, ale znelo to akože som unavená avysvetľovanie bude trvať príliš dlho.


    Slnko sa zatiahlo. Zdvihla som hlavu azbadala ten svoj oblačný chumáčik. Definitívne pod ním niečo bolo, ale nie blesk. Niečo mihotavé. Niečo nadprirodzené. Niečo spodobou, cez ktorú som videla len ja.


    „Čo to...“ Prerušil ma vlastný výkrik – oblak sa strmhlav vrhol nadol, ovinul sa okolo mňa avzlietol do neznáma.

  


  


  LEKCIE LIETANIA


  Ešte stále som jačala, keď mi došiel vzduch. Zalapala som po dychu azadívala sa dole na zem. Okolo mňa sa premieľali úponky oblaku aani náhodou to nestačilo na zakrytie skutočnosti, že krajina porastená stromami je príliš hlboko pod nami.


  Prinútila som sa prehltnúť ďalší jakot apozrela som sa na svoj driek. Okolo mňa sa obvíňali dve paže, ktoré vyzerali hrôzostrašne krehké atak na mňa aj pôsobili. Nemala som ani šajnu, ako ma niečo, čo sa zdá ľahké ako vánok, drží vtakej výške, ale nad tým som vtej chvíli nemohla mudrovať. Vhlave mi vírili naliehavejšie problémy. Akože kam ma to oblak berie aprečo. Čo bolo horšie, okolo nás lietali iskričky azdalo sa, že sa nevyhnem elektrickým šokom. Na rukách mi do diaľky trčali chlpy azachvievali sa od elektriny, ktorá okolo mňa praskala.


  Iný prúser.


  Už som sa pripravovala dať zemi zbohom, keď som pod nami zazrela moje mestečko. Niečo sa vo mne zlomilo. To je moje mesto. Nadprirodzení mnou už dosť manipulovali. Ak sa ma táto vec dokáže dotknúť, tak sa, dopeklahádesovského, určite môžem dotknúť aj ja jej. Aak sa jej môžem chytiť...


  Zavrela som oči azhlboka som sa nadýchla. Musí to byť. Nie preto, lebo chcem – toto je otázka života asmrti. Aj tak to asi nebude fungovať. Môžem byť prázdna bytosť schopná vysať dušu znadprirodzených bytostí, ale zatiaľ som to urobila len raz. Ato bolo iné – duše boli uväznené achceli ku mne prísť. Táto vec mi svoju životnú energiu asi nebude chcieť dať len tak.


  Za pokus to stojí. Srozmachom som sa natiahla dozadu, pošmátrala aprichlopila dlaň priamo na prvú pevnú vec, ktorú som dočiahla. Modlila som sa pritom, nech je to, čo len chce, ale nech to má hruď.


  Poddala som sa tomu. Silou vôle som nútila kanál medzi svojou dlaňou adušou oblačného čuda, aby sa otvoril. Chcem to, hovorila som si amyseľ mi zúfalo kričala: Potrebujem to!


  Oči sa mi vúľaku rozleteli. Duša praskotala suchou, nabitou horúčavou, vlievala sa mi po celej dĺžke ruky rovno do jadra, prenikala do mňa, až ma každá časť tela pálila.


  Stvorenie vydalo prenikavý výkrik, plný prekvapenia abolesti. Odtiahla som sa aprerušila spojenie. Hlava sa mi krútila vopojení novej, podivnej energie.


  Apotom som padala.


  Vynikajúci nápad, Evie: len si poslúž avysaj energiu ztoho, čo ťa drží vo vzduchu stovky metrov nad zemou. Ešte stále ma to však držalo. Nekontrolovane sme sa krútili, ale nepadali sme tak rýchlo, ako sme mali. Keby sa nám podarilo dostať sa na zem, boli by sme vporiadku.


  Pustilo ma to.


  Zvrieskla som aschmatla som to za nohu. Súzkosťou to zjačalo avykoplo, no ja som sa nemienila pustiť. Boli sme vtom spolu. Zem sa knám rýchlo približovala, zeleno-oranžový koberec stromov.


  Ani som sa nestihla pripraviť, auž som pleskla cez klenbu stromov, odrazila som sa od konára, okolo mňa zavírilo lístie aja som sa pustila oblačnej nohy. Ďalšia vetva ma tresla do boka aspomalila ma dosť na to, že keď sme sa so zemou konečne zvítali, bol to len pocit, že do mňa narazil kamión.


  Stopercentne mám zlomenú každú kosť vtele. Neexistuje, žeby sa mi pri toľkej bolesti zachoval aspoň nejaký úbohý zvyšok tela. Budem vcelotelovej sadre až do konca života. Určite mi to sťaží muckanie sa sLendom. Ale aspoň na chvíľu vypadnem zo školy. Adefinitívne som zobliga na telesnej.


  Celým telom sa mi obojsmerne preháňali elektrické brňavé pocity, vystriedali bolesť anaplnili ma pocitom, že sa vznášam – akoby som mala neurčité aodpojené končatiny.


  Ach, do píp. Som ochrnutá!


  Vpanike som vyskočila na nohy avydesená som si prešla rukami po tele. Uhm, asi nie. Ak dokážem toto, tak

  ochrnutá nie som. Prečo mám však potom taký divný pocit? Akde je oblačné čudo?


  „Príšerná vec!“ zachripel hlas ako vietor predierajúci sa pomedzi mŕtve stromy. „Čo mi to spravila?“


  Po hline sa ku mne plazilo malé stvorenie, ešte stále pokryté visiacimi úponkami mraku. Aj keď to malo tvar osoby, bolo to útle, skoro ako dieťa. Oči sa mu blýskali žiarivou bielou ako blesk, ale ostatné črty to malo rozmazané anejasné, dokonca aj farbou sa to podobalo vyblednutému oblaku. Hocikomu inému by to pripadalo ako živý kus pevnej hmly, ale moje oči prenikajúce podobami videli všetko.


  Urobila som krok dozadu ausilovala som sa pritom nezakopnúť oodhalené korene mohutného stromu, ktorý bol taký milý, že spomalil môj pád. „Hej, ja som ťa nežiadala oúnos aodlet!“


  „Vzalo si mi... Vzalo si kúsok mňa. Daj späť.“


  Zacúvala som celkom ku kmeňu. Stvorenie levitovalo, vznášalo sa predo mnou. Ako sieť ho obklopovali tenučké stopy blesku. Končatiny sa mu zoblaku vystrkovali azase sním splývali, objavovali sa amizli, ale bolo tam nepochybné tušenie energie asily.


  Toto bola úplne iná liga ako ja. Vystrčila som ruku ausilovala som sa vyzerať odvážnejšie, než som sa cítila. „Daj mi pokoj, lebo ti zoberiem všetko.“ Hlas sa mi

  triasol – sčasti od strachu, no trochu aj od túžby. Prsty ma pálili, telo túžilo. Len okúsiť nestačí. Chcem aj

  zvyšok.


  Nie, nechcem! Nemôžem to spraviť. Nechcem to. Nie som taká. Keby som mohla, vrátila by som mu to, ale neviem ako.


  Oblačné čudo na mňa prižmúrilo veľké blýskajúce sa oči. Vzduch medzi nami bol suchý ahorúci, nabitý praskajúcou elektrinou. Zabije ma to. Zhlboka som sa nadýchla azauvažovala som, ako veľmi to bude bolieť, keď vtom tá vec sostrým poryvom kvíliaceho vzduchu vystrelila do neba. Pozerala som sa, ako sa vznáša čoraz vyššie, občas sa to naklonilo nabok alebo stratilo výšku, ale potom zase stúplo. Anakoniec zmizlo.


  Srozklepaným výdychom úľavy som sa oprela ostrom. Keď som snívala sotvorenými očami oniečom, čo by mi zase rozprúdilo nudný život, určite som nemala na mysli toto. Očividne som zabudla, čo prináša zapliesť sa snadprirodzenými – naozajstnými, nefalšovanými nekontrolovateľnými nadprirodzenými.


  Strach.


  Kopa strachu, more strachu.


  Ateraz som so sebou nemala na útechu ani moju Tasey. Sodhodlaním som vykročila vpred, zvažujúc možnosti. Keď ma oblačné čudo chňaplo, pustila som zruky tašku – teda som bez mobilu. Hoci som si bola celkom istá, že vokamihu pádu zoblohy sme boli blízko domovu, ktovie, ako veľmi sme sa pri páde odchýlili od kurzu. Aký veľký asi môže byť les uprostred Virgínie?


  Nepochybne som to práve mala zistiť.


  Kým som asi ohodinu neskôr narazila na cestu, bola som utrmácaná, spotená avhlbokej depresii. Akože aká je pravdepodobnosť, že Raquel sa objavila presne vo chvíli, keď sa ma pokúsila uniesť nadprirodzená bytosť? Čo tým chce dosiahnuť, keď predstiera, že ma dostala zMAKNAB-u, apotom sa po mňa vráti? Ťažko sa mi verilo, že jej cieľom bolo vylákať ma zo školy, aby ma mohlo uchytiť oblačné čudo, ale zdalo sa to ako najpravdepodobnejšie vysvetlenie. Myšlienka na to, že Raquel – ktorá mi celé tie roky vstredisku bola ako mama – by také čosi mohla urobiť, ma úplne dostala.


  Aj tak dobre. Ak to chcú maknabáci hrať na takýto vrh, nech je tak. Vystrela som ruku ausmiala som sa – zlomyseľne asebavedome. Teraz sa už oseba dokážem postarať.


  Zachvela som sa. Potriasla som rukou, aby som sa zbavila mravčenia. Nie. Už nikdy to neurobím. Nikdy vživote. Príliš sa mi to páči.


  Vnútorný kompas som mala lepší, než som pripúšťala, lebo na ceste som nabrala správny kurz. Doslova plačúc od úľavy, zbadala som odbočku na Lendov dom. Môj starý dom predtým, ako som zneho odišla anasťahovala sa do bytu sAriannou, aby sme sa vyhli podivným pocitom, keby som bývala sotcom svojho frajera. Prebehla som dlhou krútiacou sa príjazdovou cestou adverami som vrazila do obývačky.


  Na gauči sedela Raquel.


  „To čo akože bolo?!“ skríkla som na ňu.


  Vyskočila avrhla sa na mňa – na vykrývanie som nestihla ani pomyslieť. Stvrdla som. Azrazu som si uvedomila, že ma objíma.


  „Nevidím ťa celé mesiace aty sa hneď necháš uniesť! Myslela som si, že sa snažíš byť normálna!“ Odtiahla sa aso slzami vočiach sa na mňa zadívala.


  „Tú vec si akože neposlala ty?“


  „Nebesá, nie!“


  „Čo to bolo?“


  Do izby sa vrútil David, vruke telefón, na tvári výraz úľavy. „Si vporiadku!“


  „Okrem toho, že ma uniesol živý oblak apustil ma stovky metrov nad zemou? Hej, som úplne tip-top.“


  „Takže to bola sylfa!“ David víťazoslávne ukázal na Raquel. „Vravel som ti, že existujú!“


  Raquel zaťala zuby, aby potlačila vzdych. „Áno, zdá sa, že si predpokladal správne.“


  „Fíha.“ David si prstami prehrnul husté tmavé vlasy aoči mu svietili od vzrušenia. „Sylfa. Zdá sa mi, že to je vôbec prvé potvrdené stretnutie!“


  Zdvihla som ruku: „Haló? Hlási sa kslovu dievča, ktoré uniesla spomínaná sylfa. Nechce mi niekto povedať, čo to je aprečo sa to rozhodlo obšťastniť ma vzdušným výletom nad naším skvelým štátom?“


  „Sylfy sú vzdušné živly.“ Raquel hovorila rýchlo astrelila znepokojeným pohľadom po Davidovi, akoby mu chcela dokázať, že aj keď vne neverila, vie onich viac než on. „Považovali ich za vzdialených príbuzných víl, ale so schopnosťou lietať. Všeobecne sa verilo, že buď vôbec neexistujú, alebo jednoducho prestali existovať, ale to len zdôvodu, že sylfa by sa nikdy dobrovoľne nedotkla zeme. Preto bolo nemožné nejakú nájsť ahľadať ich bolo obrovskou stratou času.“ Zase venovala Davidovi taký pohľad.


  „Ale, prosím ťa, bolo to len preto, lebo ja som sa špecializoval na živly aty si sa zameriavala na obyčajné nadprirodzené bytosti ako jednorožce aleprechaunov.“ David na mňa žmurkol, ako keby som ten vtip chápala. „Vždy žiarlila, že poznám všetky naozaj trendové bytosti.“


  Tentoraz som podráždený vzdych musela zadržať zase ja. „Hej, vzdušný živel, chápem. Úžasné. Ateraz, vie niekto prečo? Nehovorila si, že by mohli mať niečo svílami?“ Celá moja podráždenosť sa zrazu skoncentrovala do hrče strachu. Nechcela som vo svojom živote opätovnú prítomnosť rozmarných.


  Ani jeden znich nič nepovedal. Potom si Raquel odkašľala anapäto prehovorila: „Ešte vždy by sme sa mohli opýtať Cressedy, či niečo nevie.“ Cresseda – Lendova mama, nesťahovavý vodný živel – povedala spodivným dôrazom.


  „Nie, vlastne nemohli.“ David zaboril palce na nohách do koberca. „Nedokázal som ju dostať na hladinu už niekoľko mesiacov. Odkedy sa odsťahoval Lend.“ Hlas mal jemný, ale zreteľne podfarbený bolesťou. Chcelo sa mi ho objať. Už to bolo zlé, že sa zamiloval do nesmrteľnej vodnej nymfy. Ešte horšie bolo, že sním zostala vľudskej podobe len rok. Ateraz ho opustila úplne, lebo Lend odišiel? Nedokázala som si tú bolesť ani predstaviť.


  Vlastne dokázala. Často si ju predstavujem. Niektoré dni mám čo robiť, aby som si ju nepredstavovala. Byť smrteľníkom vsmrteľno-nesmrteľnej dvojici je niečo, čo chápem až príliš dobre.


  Ešte stále som však Lendovi nepovedala, že nezomrie. Myšlienka, že by sa mohol vzdať tohto života – toho tu, so mnou –, aby zistil, ako byť nesmrteľným, ma desí. No poviem mu to. Čoskoro. Nečoskoršie.


  Raz.


  Raquel sa vystrela avyzerala potešená. „Stýmto by som ti mohla pomôcť. Zoženiem všetkých svojich výskumníkov zaoberajúcich sa vzdušnými živlami. Zvláštne je, že tá sylfa sa zjavila práve teraz, najmä vzhľadom na nedávne rozruchy medzi živelnou populáciou. Prídeme na to. To však nie je dôvod, prečo som tu.“


  Zamračila som sa. „Aprečo vlastne si tu?“


  „MAKNAB potrebuje tvoju pomoc.“


  


  PRACOVNÉ POHOVORY


  „Raquel.“ Davidov hlas bol hlboký apodráždený. „Evie sa nedá vtiahnuť naspäť do MAKNAB-u. Načo sa im hovorilo, že je mŕtva, keď si sem po polroku prídeš avezmeš ju späť?“


  „Už som ti povedala, že situácia sa zmenila.“


  Zase som zdvihla ruku – už ma unavovalo, že ma vynechávajú zkonverzácie. „Toto zvládnem, vďaka. Jasné, chýbaš mi, ale do MAKNAB-u sa vrátiť nechcem. Sterilizujete

  vlkolakov!“ To bol jeden zmnohých zločinov, oktorých som zistila, že ich agentúra na kontrolovanie nadprirodzených bytostí pácha vmene bezpečnejšieho sveta.


  Raquel mala zrazu napätý výraz okolo očí. „Takéto metódy sa už nepraktizujú. Ako som už vysvetlila Davidovi, kým si bola preč, situácia sa výrazne zmenila. Naše postupy voči neagresívnym nadprirodzeným bytostiam boli predmetom vážnej revízie, vrátane rozsiahlejších práv pre vlkolakov. Absolútne sme skončili sakýmikoľvek eugenikami. Na MAKNAB-e bolo veľa zlého, aešte stále je, ale obe, ty aj ja, vieme, koľko dobrého organizácia robí. Ateraz som dozorkyňa, čo znamená, že pri väčšine postupov mám posledné slovo.“


  Zamračená som si prekrížila ruky cez hruď. „Nebudem pracovať svílami.“ Nevidela som Retha, odkedy ma navštívil vnemocnici po tom, ako som oslobodila tie duše, anikdy som ho už vidieť nechcela. Jeho ani žiadnu inú zo strašidelných, manipulatívnych, amorálnych, psychotických, sem-doplňte-ďalšie-negatívne-adjektíva-podľa-vlastnej-voľby víl. Špeciálne po dnešku, ak je vtom teda sylfa snimi. Ani náhodou nebudem upozorňovať víly na seba tým, že sa snimi budem držať za ruky po ich vlastných chodníčkoch.


  Usmiala sa. „Rozumiem. Vlastne jednou zmojich prvých iniciatív bolo odkloniť MAKNAB od závislosti od mágie víl. Dozaista ťa poteší zistenie, že teraz ich používame iba na štyridsať percent vporovnaní sminulosťou.“


  „Štyridsať percent, há? Aj to je stále asi tak osto percent viac, ako by ma uspokojilo.“


  „Máme spôsob, ako by si bola efektívna bez akejkoľvek interakcie víl.“


  „Efektívna pri čom?“


  Hodila okom po Davidovi, ktorý sa zachmúril. „Ja stým nemám nič spoločné.“


  „Avzhľadom na to,“ vyhlásila Raquel spovýšene zdvihnutým obočím, „by som ocenila, keby si opustil miestnosť. Nemôžem predsa poskytnúť tajné informácie dvom mŕtvym.“


  Zmiatlo ma to, no potom som si uvedomila, že David kedysi pracoval pre teraz už nefunkčnú Americkú agentúru na kontrolovanie nadprirodzených aasi pred osemnástimi rokmi nafingoval vlastnú smrť, aby odtiaľ uvrzol. Zdá sa, že to je tu obľúbené riešenie. Jasné, ja som svoju smrť nenafingovala. Vymyslela to za mňa Raquel, aby ma po mojom zmiznutí nehľadali.


  „Zdá sa, že zabúdaš, že som Evin zákonný zástupca,“ soptil David.


  „Aty zase, zdá sa, zabúdaš, že na tvojom zástupníctve nie je zhola nič zákonné, keďže všetky jej doklady sú sfalšované.“


  „Nevyťahuj na mňa zákonnosť! Medzinárodná organizácia, ktorá koná absolútne beztrestne na americkej pôde, ani nehovoriac o...“


  Vchodové dvere sa rozleteli adnu sa vovalil Lend. Srdce vhrudi mi rozradostene poskočilo. Napokon ako vždy, keď ma nenazdajky prekvapí. Jeho zvyčajný výzor – tmavovlasý tmavooký fešák – sa mu mihal na skutočnej podobe, ktorá vyzerá ako voda vtvare človeka.

